Title: ประกาศสำนักนายกรัฐมนตรี เรื่อง พระราชทานพระบรมราชานุญาตให้ใช้ตราประจำชาด สำหรับศาลจังหวัดนางรอง และศาลจังหวัดแผนกคดีเยาวชน และครอบครัว จังหวัดอ่างทอง ฉะเชิงเทรา ศรีสะเกษ ลำพูน เพชรบูรณ์ สุโขทัย และเพชรบุรี

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง
พระราชทานพระบรมราชานุญาตให้ใช้ตราประจำชาด
สำหรับศาลจังหวัดนางรอง
และศาลจังหวัดแผนกคดีเยาวชน
และครอบครัว จังหวัดอ่างทอง
ฉะเชิงเทรา ศรีสะเกษ
ลำพูน เพชรบูรณ์ สุโขทัย
และเพชรบุรี[๑]

ทรงพระกรุณาโปรดเกล้าฯ
พระราชทานพระบรมราชานุญาตให้สำนักงานศาลยุติธรรมใช้ตราประจำชาดสำหรับศาลจังหวัด
และศาลจังหวัดแผนกคดีเยาวชนและครอบครัว รวม ๘ แห่ง โดยมีลักษณะ ดังนี้

๑.  ตราประจำชาดสำหรับศาลจังหวัด จำนวน ๑ แห่ง
ได้แก่ ศาลจังหวัดนางรอง เป็นรูปตราแผ่นดินรัชกาลที่ ๕ ในวงกลม
ขนาดเส้นผ่าศูนย์กลางกว้าง ๕ เซนติเมตร มีแถบชื่อศาลจังหวัดนางรองอยู่ด้านล่าง

๒. 
ตราประจำชาดสำหรับศาลจังหวัดแผนกคดีเยาวชนและครอบครัว จำนวน ๗ แห่ง ได้แก่
จังหวัดอ่างทอง ฉะเชิงเทรา ศรีสะเกษ ลำพูน เพชรบูรณ์ สุโขทัย และเพชรบุรี
เป็นดวงตรารูปกลม ขนาดเส้นผ่าศูนย์กลางกว้าง ๖ เซนติเมตร ลายกลางเป็นรูปดุลพาห
มีรูปจักร และลายกนกประกอบอยู่ด้วย
ที่ขอบของดวงตรามีอักษรชื่อศาลจังหวัดแผนกคดีเยาวชนและครอบครัวนั้น ๆ ว่า
ศาลจังหวัดอ่างทองแผนกคดีเยาวชนและครอบครัว
ศาลจังหวัดฉะเชิงเทราแผนกคดีเยาวชนและครอบครัว
ศาลจังหวัดศรีสะเกษแผนกคดีเยาวชนและครอบครัว ศาลจังหวัดลำพูนแผนกคดีเยาวชนและครอบครัว
ศาลจังหวัดเพชรบูรณ์แผนกคดีเยาวชนและครอบครัว
ศาลจังหวัดสุโขทัยแผนกคดีเยาวชนและครอบครัว
และศาลจังหวัดเพชรบุรีแผนกคดีเยาวชนและครอบครัว
ดังปรากฏรูปแบบของดวงตราท้ายประกาศนี้

ทั้งนี้
เพื่อเป็นตราประจำชาดดังกล่าวใช้ในราชการตั้งแต่วันที่ ๑ เมษายน ๒๕๔๕ เป็นต้นไป

ประกาศ ณ วันที่ ๒๔
เมษายน พ.ศ. ๒๕๔๕
ผู้รับสนองพระบรมราชโองการ
ปองพล  อดิเรกสาร
รองนายกรัฐมนตรี

[เอกสารแนบท้าย]

๑.
ตราประจำชาดสำหรับศาลจังหวัดนางรอง ตราประจำชาดสำหรับศาลจังหวัดอ่างทองแผนกคดีเยาวชนและครอบครัว
๒.
ตราประจำชาดสำหรับศาลจังหวัดฉะเชิงเทราแผนกคดีเยาวชนและครอบครัว ตราประจำชาดสำหรับศาลจังหวัดศรีสะเกษแผนกคดีเยาวชนและครอบครัว
๓.
ตราประจำชาดสำหรับศาลจังหวัดลำพูนแผนกคดีเยาวชนและครอบครัว
ตราประจำชาดสำหรับศาลจังหวัดเพชรบูรณ์แผนกคดีเยาวชนและครอบครัว
๔.
ตราประจำชาดสำหรับศาลจังหวัดสุโขทัยแผนกคดีเยาวชนและครอบครัว ตราประจำชาดสำหรับศาลจังหวัดเพชรบุรีแผนกคดีเยาวชนและครอบครัว

(ดูข้อมูลจากภาพกฎหมาย)

สุกัญญา/พิมพ์
๙ พฤศจิกายน ๒๕๕๓

ปริญสินีย์/ผู้จัดทำ
๑๑ พฤศจิกายน ๒๕๕๓

นฤดล/ผู้ตรวจ
๒ ธันวาคม ๒๕๕๓

[๑] ราชกิจจานุเบกษา
เล่ม ๑๒๐/ตอนที่ ๑๑ ง/หน้า ๑/๖ กุมภาพันธ์ ๒๕๔๖